Ռուսաստանի վերաբերյալ ԱՄՆ դիրքորոշման հարցի հետ կապված թույլ տվեք մեջբերել փոխպետքարտուղար Վիկտորիա Նուլանդի խոսքը, ով Բրուքինգյան հաստատությունում 2015թ. հունվարի իր ելույթում ասաց. «Մենք ժխտում ենք Մոսկվայում տարածված այն մոտեցումը, որ մենք ցանկանում ենք տեսնել թույլ Ռուսաստան. ոչինչ ավելի հեռու չէ իրականությունից, քան սա: Այն ինչ մենք ուզում ենք, ուզել ենք և ուզելու ենք դա ամուր ժողովրդավարական Ռուսաստանն է, որը երկրի ներսում ու սահմաններից դուրս հարգում է իրավունքի գերակայությունը և իր հարևանների ինքնիշխանությունը. Ռուսաստան, որ աշխատում է մեզ հետ և Եվրոպայի հետ՝ խաղաղություն ու անվտանգություն ապահովելու տարածաշրջանում և աշխարհում: Միայն Միացյալ Նահանգները 1992թ. ի վեր ավելի քան 20 միլիարդ դոլար է ծախսել, որպեսզի Ռուսաստանն ամրապնդի ու բաց դարձնի իր տնտեսությունը, առողջացնի երկիրը, իրականացնի մաքուր ու առավել բաց կառավարում և ընտրություններ, կանխի զանգվածային բնաջնջման զենքերի տարածումը և համատեղ գործողությունների ու վարժանքների միջոցով առավել սերտանան կապերը Ռուսաստանի և ՆԱՏՕ-ի միջև: Այս կարգի համագործակցությունը սակայն չի կարող շարունակվել, եթե Ռուսաստանն անարգում է միջազգային համակարգի նորմերը, երբ պատառներ է պոկում հարևան երկրի տարածքից ու սպառնում է նրանց տնտեսական ու քաղաքական հպատակեցմամբ: Ռուսաստանի համար հետդարձի ճանապարհը, մեզ բոլորիս հետ լավ հարաբերությունների ճանապարհը, շատ պարզ է. հենց այն պահին, երբ Ռուսաստանը թույլ տա, որ Ուկրաինան վերահսկի միջազգային սահմանի իր հատվածը և դադարեցնի հակամարտության սնուցումը, իրավիճակը կբարելավվի: Կդադարի զենք-զինամթերքի ու մարտնչողների հոսքը: Պատանդները տուն կվերադառնան: Պատժամիջոցները կսկսվել հանվել: Եվ պայքարը, որ Մոսկվան կոչում է ներ-ուկրաինական պայքար, կդառնա հենց այպիսին: Ուկրաինացիները մեր աջակցությամբ հնարավորություն կունենան իրավաչափ լուծումներ տալ արևելքում առկա դժգոհություններին. վերականգնել քաղաքական, տնտեսական և մշակութային կառույցները և կապերը, որոնցով կմիավորվի ժողովրդավարական Ուկրաինան. հնարավորություն տալ Դոնբասի ժողովրդին խաղաղ, օրինական ու սահմանադրական կարգով որոշում կայացնել իրենց ապագայի մասին. Հենց այն, ինչ ուզում է Մոսկվան՝ իր իսկ խոսքերով»: